ddrg/super_eurlex huggingface dataset:
Ceartúchán ar Chinneadh (CBES) 2022/264 ón gComhairle an 23 Feabhra 2022 lena leasaítear Cinneadh 2014/512/CBES a bhaineann le bearta sriantacha i bhfianaise ghníomhaíochtaí na Rúise i ndíchobhsú staid na hÚcráine

( Iris Oifigiúil an Aontais Eorpaigh L 42 I an 23 Feabhra 2022 )

Ar leathanach 95, aithris (2), an chéad abairt:

in ionad:

“Sna conclúidí uaithi an 24 agus an 25 Meitheamh 2021, d'iarr an Chomhairle ar an Rúis freagracht a ghlacadh go hiomlán as cur chun feidhme iomlán Chomhaontuithe Mhionsc a áirithiú mar an príomhchoinníoll le haghaidh aon athrú suntasach ar sheasamh an Aontais.”,

léitear:

“Sna conclúidí uaithi an 24 agus an 25 Meitheamh 2021, d'iarr an Chomhairle Eorpach ar an Rúis freagracht a ghlacadh go hiomlán as cur chun feidhme iomlán Chomhaontuithe Mhionsc a áirithiú mar an príomhchoinníoll le haghaidh aon athrú suntasach ar sheasamh an Aontais.”.

Ar leathanach 96, aithris (7), an abairt dheireanach:

in ionad:

“D’fhógair sé go bhfreagródh an tAontas do na sáruithe neamhdhleathacha is déanaí sin ag an Rúis trí bhearta breise sriantacha a ghlacadh mar ábhar práinne.”,

léitear:
(2)

Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus dá mbaill teaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ina gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise a leagtar síos sa Chinneadh seo, ba cheart feidhm a bheith aici maidir le deimhnithe COVID-19 i ndáil le vacsaíniú arna n-eisiúint ag Poblacht na Túinéise do shaoránaigh den Aontas agus dá mbaill teaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe COVID-19 i ndáil le vacsaíniú arna n-eisiúint ag Poblacht na Túinéise do náisiúnaigh tríú tír atá ag fanacht go dleathach nó a bhfuil cónaí orthu go dleathach i gcríoch na mBallstát faoi na coinníollacha a leagtar síos sa Rialachán sin.
(3)

Tá an tAontas tiomanta do dhlúthchaidreamh chun tacú leis an tSeoirsia a bheith láidir, neamhspleách agus rathúil, bunaithe ar an gComhaontú Comhlachais idir an tAontas Eorpach agus an Comhphobal Eorpach do Fhuinneamh Adamhach agus a mBallstáit, de pháirt, agus an tSeoirsia, den pháirt eile (2), lena n-áirítear an Limistéar Domhain Cuimsitheach Saorthrádála, agus féachaint leis an gcomhlachas polaitiúil agus comhtháthú eacnamaíoch a chur chun cinn agus, ag an am céanna, tacaíocht dhaingean á tabhairt do shláine chríochach na Seoirsia laistigh dá teorainneacha atá aitheanta go hidirnáisiúnta. I gcomhréir le hAirteagal 5 de Chomhaontú Comhlachais AE-na Seoirsia, leanfaidh an tAontas agus an tSeoirsia dá n-idirphlé agus dá gcomhar a threisiú agus de chóineasú céimseach a chur chun cinn i réimse an bheartais eachtraigh agus slándála, lena n-áirítear an comhbheartas slándála agus cosanta, agus tabharfaidh siad aghaidh go háirithe ar shaincheisteanna a bhaineann le coinbhleachtaí a chosc, le coinbhleachtaí a réiteach go síochánta agus le bainistiú géarchéime, le cobhsaíocht réigiúnach, leis an dí-armáil, leis an neamhleathadh, le rialú arm agus le rialú onnmhairí.
CINNEADH (AE) 2021/1987 ÓN gCOMHAIRLE

an 9 Samhain 2021

maidir leis an seasamh atá le glacadh thar ceann an Aontais Eorpaigh sa Chomhairle um Chomhar a bunaíodh leis an gComhaontú Comhpháirtíochta agus Comhair idir na Comhphobail Eorpacha agus a mBallstáit, de pháirt, agus Poblacht na hAsarbaiseáine, den pháirt eile, a mhéid a bhaineann le síneadh a chur le Tosaíochtaí Comhpháirtíochta AE-na hAsarbaiseáine

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagail 207 agus 209 de, i gcomhar le hAirteagal 218(9) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Síníodh an Comhaontú Comhpháirtíochta agus Comhair idir na Comhphobail Eorpacha agus a mBallstáit, de pháirt, agus Poblacht na hAsarbaiseáine, den pháirt eile (an “Comhaontú”) an 22 Aibreán 1996 agus tháinig sé i bhfeidhm an 1 Iúil 1999.

(2) Faoi Airteagal 81 den Chomhaontú, féadfaidh an Chomhairle um Chomhar, a bunaíodh leis an gComhaontú, moltaí iomchuí a dhéanamh chun cuspóirí an Chomhaontaithe a bhaint amach.

(3) Ag an gcruinniú a bhí ag an gComhairle um Chomhar an 28 Meán Fómhair 2018, glacadh Tosaíochtaí Comhpháirtíochta AE-na hAsarbaiseáine le haghaidh na tréimhse 2018-2020.

(4) Ba cheart don Chomhairle um Chomhar Moladh a ghlacadh maidir le síneadh a chur le Tosaíochtaí Comhpháirtíochta AE-na hAsarbaiseáine go dtí 2024, agus é sin a dhéanamh trí nós imeachta i scríbhinn.

(5) Is iomchuí an seasamh atá le glacadh thar ceann an Aontais sa Chomhairle um Chomhar a bhaineann le síneadh a chur le Tosaíochtaí Comhpháirtíochta AE-na hAsarbaiseáine a bhunú,

TAR ÉIS AN CINNEADH SEO A GHLACADH:

Airteagal 1 Maidir leis an seasamh atá le glacadh thar ceann an Aontais sa Chomhairle um Chomhar a bunaíodh leis an gComhaontú Comhpháirtíochta agus Comhair idir na Comhphobail Eorpacha agus a mBallstáit, de pháirt, agus Poblacht na hAsarbaiseáine, den pháirt eile, a mhéid a bhaineann le moladh a ghlacadh maidir le síneadh a chur le Tosaíochtaí Comhpháirtíochta AE-na hAsarbaiseáine go dtí 2024, beidh an seasamh sin bunaithe ar an dréachtmholadh ón gComhairle um Chomhar (1).

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 9 Samhain 2021. Thar ceann na Comhairle An tUachtarán A. ŠIRCELJ

(1) Féach doiciméad ST 11568/1/21 REV1 ag http://register.consilium.europa.eu.
CINNEADH ÓN gCOMHAIRLE

an 23 Samhain 2021

lena nglactar an seasamh ón gComhairle maidir le dréachtbhuiséad leasaitheach Uimh. 6 de chuid an Aontais Eorpaigh don bhliain airgeadais 2021

(2021/C 475 I/01)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 314 de, i gcomhar leis an gConradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106a de,

Ag féachaint do Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n-aisghairtear Rialachán (AE, Euratom) Uimh. 966/2012 (1), agus go háirithe Airteagal 44 de,

De bharr an mhéid seo a leanas:

— glacadh buiséad an Aontais don bhliain airgeadais 2021 go cinntitheach an 18 Nollaig 2020 (2);

— thíolaic an Coimisiún togra, an 8 Deireadh Fómhair 2021, ina raibh dréachtbhuiséad leasaitheach Uimh. 6 a ghabhann leis an mbuiséad ginearálta don bhliain airgeadais 2021;

— i bhfianaise leithreasuithe leordhóthanacha a chur ar fáil go práinneach faoin Ionstraim um Chomharsanacht, Forbairt agus Comhar Idirnáisiúnta – an Eoraip Dhomhanda, i gcomhthéacs na freagartha sláinte domhanda ar COVID-19 chun 200 milliún dáileog vacsaín COVID-19 a dheonú do thíortha ísealioncaim agus íseal-mheánioncaim, ní mór don Chomhairle leanúint gan mhoill dá seasamh a ghlacadh maidir le dréachtbhuiséad leasaitheach Uimh. 6 a ghabhann leis an mbuiséad ginearálta do 2021. Dá bhrí sin, tá bonn cirt le giorrú a dhéanamh ar an tréimhse ocht seachtaine maidir leis an bhfaisnéis do Pharlaimintí náisiúnta a leagtar síos in Airteagal 4 de Phrótacal Uimh. 1, i gcomhréir le hAirteagal 3(3) de Rialacha Nós Imeachta na Comhairle,

TAR ÉIS A CHINNEADH MAR A LEANAS:

Airteagal aonair Rinneadh an seasamh ón gComhairle maidir le dréachtbhuiséad leasaitheach Uimh. 6 de chuid an Aontais Eorpaigh don bhliain airgeadais 2021 a ghlacadh an 23 Samhain 2021. Is féidir breathnú ar an téacs iomlán nó é a íoslódáil ar shuíomh gréasáin na Comhairle: http://www.consilium.europa.eu/.

Arna dhéanamh sa Bhruiséil, an 23 Samhain 2021. Thar ceann na Comhairle An tUachtarán G. DOVŽAN

(1) IO L 193, 30.7.2018, lch. 1.

(2) IO L 93, 17.3.2021, lch. 1.
(5)

Is iomchuí an seasamh a bhunú atá le glacadh thar ceann an Aontais maidir le cinneadh a ghlacadh, trí nós imeachta i scríbhinn, ag na Rannpháirtithe chun athbhreithniú a dhéanamh ar CFSU, de bhrí go mbeidh an cinneadh ó na Rannpháirtithe ceangailteach ar an Aontas, agus go mbeidh sé in ann tionchar cinntitheach a bheith aige ar inneachar dhlí an Aontais, de bhua Rialachán (AE) Uimh. 1233/2011,
CINNEADH (AE) 2021/1843 ÓN gCOMHAIRLE

an 15 Deireadh Fómhair 2021

maidir leis an seasamh atá le glacadh thar ceann an Aontais Eorpaigh sa Chomhairle Siúcra Idirnáisiúnta a mhéid a bhaineann le síneadh a chur leis an gComhaontú Idirnáisiúnta Siúcra 1992

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207(4), an chéad fhomhír, i gcomhar le hAirteagal 218(9) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Rinne an tAontas an Comhaontú Idirnáisiúnta Siúcra 1992 (1) (“ISA”) a thabhairt i gcrích le Cinneadh 92/580/CEE (2) ón gComhairle agus tháinig sé i bhfeidhm an 1 Eanáir 1993. Tugadh ISA i gcrích le haghaidh tréimhse 3 bliana go dtí an 31 Nollaig 1995.

(2) Tugtar de chumhacht don Chomhairle Siúcra Idirnáisiúnta (“ISC”), a bunaíodh faoi Airteagail 3 agus 8 den Chomhaontú, de bhun Airteagal 45(2) de ISA, chun síneadh a chur le ISA, trí vóta speisialta, le haghaidh tréimhsí comhleanúnacha nach rachaidh thar 2 bhliain gach uair. Ó tugadh ISA i gcrích, cuireadh síneadh leis go tráthrialta le haghaidh tréimhsí breise 2 bhliain. Cuireadh an síneadh deireanach le ISA le cinneadh ó ISC i mí Iúil 2019 agus beidh sé i bhfeidhm go dtí an 31 Nollaig 2021.

(3) Le linn an 59ú seisiún a bheidh aici an 26 Samhain 2021, glacfaidh ISC cinneadh maidir le síneadh a chur le ISA le haghaidh tréimhse eile 2 bhliain, go dtí an 31 Nollaig 2023.

(4) Is iomchuí a bhunú an seasamh atá le glacadh thar ceann an Aontais in ISC, le linn a 59ú seisiún, a mhéid a bhaineann le síneadh a chur le ISA. Is chun leas an Aontais é síneadh a chur le ISA,

TAR ÉIS AN CINNEADH SEO A GHLACADH:

Airteagal 1 Vótáil i bhfabhar síneadh a chur leis an gComhaontú Idirnáisiúnta Siúcra, 1992, le haghaidh tréimhse eile suas le 2 bhliain go dtí an 31 Nollaig 2023, is é sin an seasamh atá le glacadh thar ceann an Aontais sa Chomhairle Siúcra Idirnáisiúnta, le linn a 59ú seisiún.

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh i Lucsamburg, 15 Deireadh Fómhair 2021. Thar ceann na Comhairle An tUachtarán J. CIGLER KRALJ

(1) An Comhaontú Idirnáisiúnta Siúcra 1992 (IO L 379, 23.12.1992, lch. 16).

(2) Cinneadh 92/580/CEE ón gComhairle an 13 Samhain 1992 maidir le síniú agus tabhairt i gcrích an Chomhaontaithe Idirnáisiúnta Siúcra 1992 (IO L 379, 23.12.1992, lch. 15).
CINNEADH (AE) 2021/1733 ÓN gCOMHAIRLE

an 23 Meán Fómhair 2021

maidir leis an seasamh atá le glacadh, thar ceann an Aontais Eorpaigh, i gComhchoiste LEE a bhaineann leis an leasú ar Phrótacal 30 maidir le forálacha sonracha a bhaineann le comhar a eagrú i réimse an staidrimh agus Prótacal 31 maidir le comhar i réimsí ar leith lasmuigh de na ceithre shaoirse atá i gceangal le Comhaontú LEE (Clár an Mhargaidh Aonair)

(Téacs atá ábhartha maidir le LEE)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 114, Airteagal 43(2), Airteagal 168(4)(b) agus Airteagail 173 agus 338, i gcomhar le hAirteagal 218(9) de,

Ag féachaint do Rialachán (CE) Uimh. 2894/94 ón gComhairle an 28 Samhain 1994 a bhaineann le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch (1), agus go háirithe Airteagal 1(3) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Tháinig an Comhaontú ar an Limistéar Eorpach Eacnamaíoch (2) (“Comhaontú LEE”) i bhfeidhm an 1 Eanáir 1994.

(2) De bhun Airteagal 98 de Chomhaontú LEE, féadfaidh Comhchoiste LEE a chinneadh, inter alia, Prótacal 30 maidir le forálacha sonracha a bhaineann le comhar a eagrú i réimse an staidrimh, (“Prótacal 30”) agus Prótacal 31 (maidir le comhar i réimsí ar leith lasmuigh de na ceithre shaoirse (“Prótacal 31”), atá i gceangal le Comhaontú LEE, a leasú.

(3) Tá Rialachán (AE) 2021/690 ó Pharlaimint na hEorpa agus ón gComhairle (3) le hionchorprú i gComhaontú LEE.

(4) Ba cheart, dá bhrí sin, Prótacal 30 agus Prótacal 31 a ghabhann le Comhaontú LEE a leasú dá réir sin.

(5) Ba cheart, dá bhrí sin, seasamh an Aontais i gComhchoiste LEE a bheith bunaithe ar an dréachtchinneadh ó Chomhchoiste LEE,

TAR ÉIS AN CINNEADH SEO A GHLACADH:

Airteagal 1 Maidir leis an seasamh atá le glacadh, thar ceann an Aontais, i gComhchoiste LEE i ndáil leis an leasú atá beartaithe ar Phrótacal 30 maidir le forálacha sonracha bhaineann le comhar a eagrú i réimse an staidrimh agus ar Phrótacal 31 maidir le comhar i réimsí ar leith lasmuigh de na ceithre shaoirse, atá i gceangal le Comhaontú LEE, beidh sé bunaithe ar an dréachtchinneadh ó Chomhchoiste LEE (4).

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 23 Meán Fómhair 2021. Thar ceann na Comhairle An tUachtarán G. DOVŽAN

(1) IO L 305, 30.11.1994, lch. 6.

(2) IO L 1, 3.1.1994, lch. 3.

(3) Rialachán (AE) 2021/690 ó Pharlaimint na hEorpa agus ón gComhairle an 28 Aibreán 2021 lena mbunaítear clár don mhargadh inmheánach, d’iomaíochas fiontar, lena n áirítear fiontair bheaga agus mheánmhéide, do réimse na bplandaí, na n-ainmhithe, an bhia agus na beatha, agus don staidreamh Eorpach (Clár an Mhargaidh Aonair) agus lena n-aisghairtear Rialacháin (AE) Uimh. 99/2013, (AE) Uimh. 1287/2013, (AE) Uimh. 254/2014 agus (AE) Uimh. 652/2014 (IO L 153, 3.5.2021, lch. 1).

(4) Féach doiciméad ST 11225/21 ag http://register.consilium.europa.eu.
CINNEADH ÓN gCOMHAIRLE

an 28 Meán Fómhair 2021

lena gceaptar cathaoirleach ar Bhord Achomhairc agus lena gcuirtear síneadh le téarma oifige cathaoirligh ar Bhord Achomhairc Oifig Maoine Intleachtúla an Aontais Eorpaigh

(2021/C 393 I/01)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2017/1001 ó Pharlaimint na hEorpa agus ón gComhairle an 14 Meitheamh 2017 maidir le trádmharc an Aontais Eorpaigh (1), agus go háirithe Airteagal 166(1) agus (3) de,

De bharr an mhéid seo a leanas:

(1) An 4 Meitheamh 2021, chuir Bord Bainistíochta Oifig Maoine Intleachtúla an Aontais Eorpaigh (EUIPO) liosta d’iarrthóirí don phost mar chathaoirleach EUIPO faoi bhráid na Comhairle.

(2) An 1 Meitheamh 2021, chinn Bord Bainistíochta EUIPO a mholadh don Chomhairle síneadh a chur le téarma oifige Sven STÜRMANN mar chathaoirleach ar Bhord Achomhairc EUIPO go ceann cúig bliana eile ón 1 Lúnasa 2022,

TAR ÉIS AN CINNEADH SEO A GHLACADH:

Airteagal 1 1. Leis seo, ceaptar Nina Maria KORJUS, a rugadh in Joensuu (an Fhionlainn) an 30 Meitheamh 1971, ina chathaoirleach ar Bhord Achomhairc Oifig Maoine Intleachtúla an Aontais Eorpaigh (EUIPO) ar feadh téarma cúig bliana. 2. Is é Bord Bainistíochta EUIPO a chinnfidh an dáta a gcuirfear tús leis an téarma cúig bliana dá dtagraítear i mír 1.

Airteagal 2 Leis seo, cuirtear síneadh le téarma oifige Sven STÜRMANN mar chathaoirleach ar Bhord Achomhairc EUIPO go ceann tréimhse 5 bliana a thosnóidh an 1 Lúnasa 2022 agus a chríochnóidh an 31 Iúil 2027.

Airteagal 3 Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.

Arna dhéanamh sa Bhruiséil, 28 Meán Fómhair 2021. Thar ceann na Comhairle An tUachtarán S. KUSTEC

(1) IO L 154, 16.6.2017, lch. 1.
(2)

Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus dá mbaill teaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ina gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise a leagtar síos sa Chinneadh seo, ba cheart feidhm a bheith aici maidir le deimhnithe vacsaínithe COVID-19 arna n-eisiúint ag an Úcráin do shaoránaigh den Aontas agus dá mbaill teaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe vacsaínithe COVID-19 arna n-eisiúint ag an Úcráin do náisiúnaigh tríú tír atá ag fanacht go dleathach nó a bhfuil cónaí orthu go dleathach i gcríoch na mBallstát faoi na coinníollacha a leagtar síos sa Rialachán sin.
(4)

Mhol rialtas na Spáinne Adrián Ariel ZITTELLI FERRARI, ar ionadaí de chomhlacht réigiúnach é atá freagrach go polaitiúil do thionól tofa, Director General de Unión Europea de la Región de Murcia - Asamblea Regional de Murcia (Ard-Stiúrthóir um Ghnóthaí an Aontais Eorpaigh do Réigiún Murcia - Tionól Réigiúnach Murcia), mar chomhalta malartach de Choiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025,
(4)

Ar bhonn na hiarrata a leagtar amach i gCinneadh Cur Chun Feidhme C(2021) 2406, rinne CEN athbhreithniú ar na caighdeáin chomhchuibhithe EN ISO 11135:2014, EN ISO 11137-1:2015, EN ISO 11737-2:2009 agus EN ISO 25424:2011, caighdeáin a bhí ann cheana, chun an dul chun cinn teicniúil agus eolaíoch is déanaí a chur san áireamh, agus chun na caighdeáin sin a oiriúnú do cheanglais ábhartha Rialachán (AE) 2017/745. Is é an toradh a bhí air sin gur glacadh na caighdeáin chomhchuibhithe nua EN ISO 11737-2:2020 agus EN ISO 25424:2019, chomh maith leis an leasú EN ISO 11135:2014/A1:2019 ar EN ISO 11135:2014, agus an leasú EN ISO 11137-1:2015/A2:2019 ar EN ISO 11137-1:2015.
(2)

Mar chuid den measúnú sin, fíoraíonn an Coimisiún gurb é sealbhóir an aitheantais a dheonaítear an t-eintiteas dlíthiúil ábhartha laistigh den eagraíocht a mbeidh feidhm ag forálacha Rialachán (CE) Uimh. 391/2009 maidir léi, de réir bhrí agus i gcomhréir le hAirteagal 2, pointe (c) agus Airteagal 4(3) den Rialachán sin. Murab amhlaidh an cás, déanfaidh an Coimisiún cinneadh lena leasófar an t-aitheantas sin. De bhun Airteagal 2, pointe (c) de Rialachán (CE) Uimh. 391/2009, ciallaíonn ‘eagraíocht’ eintiteas dlíthiúil, a fhochuideachtaí agus aon eintiteas eile faoina rialú, a chuireann cúraimí a thagann faoi raon feidhme an Rialacháin seo i gcrích i gcomhpháirt nó go leithleach.
(15)

Maidir le cosaint a thabhairt don rúndacht ghairmiúil, an fhaisnéis atá i seilbh OSFI, tá sí faoi réir na bhforálacha a leagtar amach in alt 22 den Office of the Superintendent of Financial Institutions Act (“Acht OSFI”), lena n-áirítear i dtaca le haon fhaisnéis maidir le gnó nó le gnóthaí institiúide airgeadais, nó le daoine a bhíonn ag déileáil leo, faisnéis a fhaigheann OSFI nó aon duine a ghníomhóidh faoi stiúir OSFI, go bhfuil sí faoi rún agus gur amhlaidh a chaithfear léi. Tá OSFI agus daoine atá ag gníomhú faoina threoracha faoi réir an tAcht Um Phríobháideacht] freisin, Acht lena gcosnaítear faisnéis phearsanta faoi rialú institiúid an rialtais chónaidhmigh, chomh maith leis an Access to Information Act [Acht Um Rochtain ar Fhaisnéis] lena bhforáiltear maidir leis an gceart chun rochtain a fháil ar fhaisnéis i dtaifid faoi rialú institiúidí an rialtais chónaidhmigh. Dá bhrí sin, le halt 22 den OSFI Act in éineacht leis an Acht Um Phríobháideacht agus an Access to Information Act [Acht Um Rochtain ar Fhaisnéis], tugtar ráthaíochtaí maidir leis an rúndacht ghairmiúil, lena n-áirítear cosaint a thabhairt do rúin ghnó, agus tá na ráthaíochtaí seo coibhéiseach leis na ráthaíochtaí a leagtar amach i dTeideal VIII de Rialachán (AE) Uimh. 648/2012.
IARSCRÍBHINN IV

Iniúchtaí inmheánacha

(1) Ábhar agus raon feidhme

1. Tá feidhm ag an Iarscríbhinn seo maidir le próiseáil sonraí pearsanta ag an rialaitheoir chun iniúchtaí inmheánacha a sheoladh.

2. Leagtar síos leis an Iarscríbhinn seo na coinníollacha sonracha, agus iniúchtaí inmheánacha á ndéanamh aige chun críche Rialacháin (AE, Euratom) 2018/1046 ( 1 ) , go bhféadfaidh an rialaitheoir srian a chur ar chur i bhfeidhm Airteagail 14 go 21, Airteagail 35 agus 36 de Rialachán (AE) 2018/1725, chomh maith le hAirteagal 4 de a mhéid a chomhfhreagraíonn a chuid forálacha do na cearta agus na hoibleagáidí dá bhforáiltear in Airteagail 14 go 21 den Rialachán sin, chun go gcoimirceofaí: (a) cuspóirí tábhachtacha eile a bhaineann le leas poiblí ginearálta an Aontais nó Ballstáit go háirithe leas airgeadais an Aontais nó Ballstáit, i gcomhréir le hAirteagal 25(1), pointe (c), de Rialachán (AE) 2018/1725, agus (b) feidhm faireacháin, cigireachta nó rialála a bhfuil baint aici, fiú go hócáideach, le feidhmiú údaráis oifigiúil sna cásanna dá dtagraítear in Airteagal 25(1), pointe (c) de Rialachán (AE) 2018/1725, i gcomhréir le hAirteagal 25(1), pointe (g) de,

3. Tá feidhm ag an Iarscríbhinn seo maidir leis na catagóirí seo a leanas de shonraí pearsanta: (a) sonraí aitheantais (b) sonraí teagmhála; (c) sonraí gairmiúla; (d) sonraí airgeadais; (e) sonraí tráchta: (f) sonraí maidir le daoine a bheith i láthair; (g) sonraí maidir le gníomhaíochtaí seachtracha daoine; (h) sonraí cleamhnachta polaitiúla; (i) na sonraí eile go léir a bhaineann le hábhar na gníomhaíochta iniúchóireachta ábhartha.

(2) Na srianta is infheidhme

Faoi réir Airteagail 8 go 13 den Chinneadh seo, féadfaidh an rialaitheoir srian a chur ar chur i bhfeidhm Airteagail 14 go 21, 35 agus 36 de Rialachán (AE) 2018/1725, chomh maith le hAirteagal 4 de a mhéid a chomhfhreagraíonn a chuid forálacha do na cearta agus na hoibleagáidí dá bhforáiltear in Airteagail 14 go 21 den Rialachán sin, i gcás ina gcuirfeadh feidhmiú na gceart sin iniúchtaí a bheith á ndéanamh ag an Údarás i mbaol.

(1) Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n-aisghairtear Rialachán (AE, Euratom) Uimh. 966/2012 (IO L 193, 30.7.2018, lch. 1).
(1)

Leis na Cinntí uaithi an 9 Aibreán 2019 (2), an 25 Meitheamh 2019 (3), an 8 Iúil 2019 (4), agus an 16 Meán Fómhair 2019 (5), cheap an Chomhairle comhaltaí agus comhaltaí malartacha Bhord Bainistíochta an Fhorais Eorpaigh chun Dálaí Maireachtála agus Oibre a Fheabhsú (Eurofound) don tréimhse ón 1 Aibreán 2019 go dtí an 31 Márta 2023.